Werfsonde | Maroela Media
Ná sy opspraakwekkende en bekroonde debuutroman, kom Kleinboer nou vorendag met 'n opwindende nuwe roman.
Hierdie rou verslag van 'n onkonvensionele gesinslewe, seks in agterstraatbordele en lang aande van drink bied om die beurt atire, sosiale kommentaar en die boeiende uitbeelding van 'n buitengewone – en vir meeste wit middelklas Suid-Afrikaners 'n haas ondenkbare – soort bestaan.
Sit is snaaks, poëties, kompulsief en roerend: 'n eerlike en merkwaardige blik op die uitkerf van 'n lewe in 'n wêreld in oorgang.
Kleinboer ontvang in 2004 die Jan Rabie Rapport-prys vir sy debuutwerk, Kontrei. Hy is in 1956 op die Oos-Rand gebore en het in Kemptonpark grootgeword. Na jar as rekenaarprogrammeerder en stelseladministrateur het hy taalversorging vir 'n landboutydskrif gedoen. Hy werk tans as subredakteur by 'n dagblad en woon in Yeoville.